Krímskagi

Krímskagi er skagi sem teygir sig út í Svartahafið. Samkvæmt manntali frá 2014 búa þar tæplega 2,3 milljónir manna. Meirihluti þeirra telja sig Rússa og tala rússnesku. 

Krímskaginn hefur oftar en einu sinni komist í heimsfréttirnar. Krímstríðið var háð á miðri 19. öld á milli Rússa og vestrænna bandamanna ásamt Ottóman-Tyrkjum. Á Jalta-ráðstefnunni sem haldin var í Jalta á Krímskaga undir lok seinni heimsstyrjaldar réðu sigurvegararnir ráðum sínum um skiptingu Evrópu að stríðinu loknu.

Skaginn tilheyrði Úkraínu uns Rússar hertóku hann og limuðu hann inn í Rússland árið 2014. Í Rússlandi telst hann jafnt sjálfstjórnarsvæði sem er lýðveldi.

 Innlimun Rússlands á Krímskaga 

Í febrúar 2014 komu upp eldfimar aðstæður á Krímskaganum í kjölfar úkraínsku byltingarinnar. Í framhaldi af því hertók rússneski herinn Krímskaga, setti á fót nýja ríkisstjórn skipaða bandamönnum RússlandsNumber of Crimean deputies present at referendum resolution vote unclear. Interfax-Ukraine, 27. febríar 2014.RPT-INSIGHT: How the separatists delivered Crimea to Moscow . Reuters, 13, mars 2014. og hélt atkvæðagreiðslu meðal Krímverja þar sem kosið var á milli þess að vera áfram hluti af Úkraínu eða að ganga til liðs við rússneska sambandslýðveldið. Opinber niðurstaða hennar var að afdráttarlaus meirihluti, eða yfir 90%, kaus að slíta sambandinu við Úkraínu og sameinast Rússlandi. Deilt hefur verið um lögmæti, framkvæmd, kjörsókn og meintar niðurstöður atkvæðagreiðslunnar og meirihluti alþjóðasamfélagsins hefur því ekki viðurkennt innlimun Rússlands á Krímskaga.The Crimea Crisis – An International Law Perspective  Marxsen, Christian (2014). Max-Planck-Institut. Skoðað 1. apríl 2019. Úkraína er með mál til meðferðar hjá Mannréttindadómstóli Evrópu um mannréttindabrot tengd valdatökunni.Europe's rights court accepts Ukraine case against Russia The Independant. 14. janúar 2021

Innrás Rússa í Úkraínu 2022
Sjá aðalgrein Innrás Rússa í Úkraínu 2022
Rússland gerði innrás í Úkraínu í febrúar 2022. Til að veikja mátt rússneska hersins gerðu Úkraínumenn árás á herstöðvar Rússa á Krímskaga í ágúst sama ár og veiktu flota og herflugvöll umtalsvert með því að sprengja skip og herþotur. BBC News - Ukraine's Crimean fightback having 'psychological impact' on Russia BBC, sótt 19/8 2022 Árásir héldu áfram árið 2023. Sókn Úkraínumanna fer vaxandi á Krímskaga Rúv, sótt 23/9 2023   

 Tengill 

 Rússarnir komu fyrir aðeins 230 árum: Hver er saga Krímskaga?

Tilvísanir

Flokkur:Fylki í Úkraínu
Flokkur:Krímskagi
Flokkur:Skagar
Flokkur:Landafræði Úkraínu
Flokkur:Landafræði Rússlands